Казанда мәктәп укучылары акылга зәгыйфь кызны көчләгән

	Казанда 16 яшьлек кызны көчләү буенча тикшерү органнары тарафынанн җинаять эше кузгатылган. Тикшерү фаразларына караганда, әлеге хәл 22 июньдә булган. Казанның Айдаров урамындагы бер йорт подъездында мәктәп яшендәге  дүрт үсмер – 7-10 сыйныф укучылары психоневрологик диспансерда исәптә торучы 16 яшьлек кызны көчләгән.	 Алар кызның акыл ягыннан артта калган булуыннан явызларча файдаланган, диелә. Зыян күрүчедән гариза өч көн узгач кына кергән. Шикле үсмерләрнең барысы да тоткарланган. Аларга 15 елга кадәр ирекләреннән мәхрүм итү яный.
  
	---	
Интертат.ру

	№ --- | 28.06.2016	


